A4-0466/98

Σχέδιο κανονισμού του Συμβουλίου που αφορά τον καθορισμό των προϋποθέσεων για την εφαρμογή των δράσεων συνεργασίας για την ανάπτυξη που συμβάλλουν στο γενικό στόχο της ανάπτυξης και της εδραίωσης της δημοκρατίας και του κράτους δικαίου καθώς και του σεβασμού των δικαιωμάτων του ανθρώπου και των θεμελιωδών ελευθεριών (9581/98 - C4-0507/98 - 97/0191(SYN))

Το εν λόγω σχέδιο εγκρίνεται με τις ακόλουθες τροποποιήσεις:

(Τροπολογία 1)

Τίτλος

>Αρχικό κείμενο>

Σχέδιο κανονισμού του Συμβουλίου που αφορά τον καθορισμό των προϋποθέσεων για την εφαρμογή των δράσεων συνεργασίας για την ανάπτυξη που συμβάλλουν στο γενικό στόχο της ανάπτυξης και της δημοκρατίας και του κράτους δικαίου καθώς και του σεβασμού των δικαιωμάτων του ανθρώπου και των θεμελιωδών ελευθεριών.

>Κείμενο μετά την ψηφοφορία στο ΕΚ>

Σχέδιο κανονισμού του Συμβουλίου που αφορά τον καθορισμό των προϋποθέσεων για την εφαρμογή των δράσεων συνεργασίας για την ανάπτυξη που συμβάλλουν στο γενικό στόχο της ανάπτυξης και της δημοκρατίας και του κράτους δικαίου καθώς και του σεβασμού των δικαιωμάτων του ανθρώπου, των θεμελιωδών ελευθεριών

και της χρηστής διαχείρισης των δημοσίων υποθέσεων.

(Τροπολογία 2)

Πρώτη αιτιολογική σκέψη

>Αρχικό κείμενο>

ότι θα πρέπει να καθοριστεί ο τρόπος εφαρμογής των κοινοτικών δράσεων συνεργασίας που συμβάλλουν στον γενικό στόχο ανάπτυξης και εδραίωσης της δημοκρατίας και του κράτους δικαίου καθώς και στον σεβασμό των ανθρωπίνων δικαιωμάτων και των θεμελιωδών ελευθεριών,

>Κείμενο μετά την ψηφοφορία στο ΕΚ>

ότι θα πρέπει να καθοριστεί ο τρόπος εφαρμογής των κοινοτικών δράσεων συνεργασίας που συμβάλλουν στον γενικό στόχο ανάπτυξης και εδραίωσης της δημοκρατίας και του κράτους δικαίου καθώς και στον σεβασμό των ανθρωπίνων δικαιωμάτων, των θεμελιωδών ελευθεριών

και της χρηστής διαχείρισης των δημοσίων υποθέσεων.

(Τροπολογία 3)

Δεύτερη αιτιολογική σκέψη

>Αρχικό κείμενο>

ότι το Συμβούλιο εξέδωσε, παράλληλα με τον παρόντα κανονισμό, τον κανονισμό αριθ. ... για τον καθορισμό των προϋποθέσεων για την εφαρμογή των κοινοτικών δράσεων, πλην των δράσεων συνεργασίας για την ανάπτυξη, οι οποίες, στα πλαίσια της κοινοτικής πολιτικής συνεργασίας, συμβάλλουν στον γενικό στόχο ανάπτυξης και εδραίωσης της δημοκρατίας και του κράτους δικαίου καθώς και στον σεβασμό των ανθρωπίνων δικαιωμάτων και των θεμελιωδών ελευθεριών,

>Κείμενο μετά την ψηφοφορία στο ΕΚ>

ότι το Συμβούλιο εξέδωσε, παράλληλα με τον παρόντα κανονισμό, τον κανονισμό αριθ. ... για τον καθορισμό των προϋποθέσεων για την εφαρμογή των κοινοτικών δράσεων, πλην των δράσεων συνεργασίας για την ανάπτυξη, οι οποίες, στα πλαίσια της κοινοτικής πολιτικής συνεργασίας, συμβάλλουν στον γενικό στόχο ανάπτυξης και εδραίωσης της δημοκρατίας και του κράτους δικαίου καθώς και στον σεβασμό των ανθρωπίνων δικαιωμάτων, των θεμελιωδών ελευθεριών

και της χρηστής διαχείρισης των δημοσίων υποθέσεων.

(Τροπολογία 4)

Τρίτη αιτιολογική σκέψη

>Αρχικό κείμενο>

ότι η κοινοτική πολιτική στον τομέα της συνεργασίας για την ανάπτυξη συμβάλει στον γενικό στόχο ανάπτυξης και εδραίωσης της δημοκρατίας και του κράτους δικαίου καθώς και στον σεβασμό των ανθρωπίνων δικαιωμάτων και των θεμελιωδών ελευθεριών,

>Κείμενο μετά την ψηφοφορία στο ΕΚ>

ότι η κοινοτική πολιτική στον τομέα της συνεργασίας για την ανάπτυξη συμβάλει στον γενικό στόχο ανάπτυξης και εδραίωσης της δημοκρατίας και του κράτους δικαίου καθώς και στον σεβασμό των ανθρωπίνων δικαιωμάτων, των θεμελιωδών ελευθεριών

και της χρηστής διαχείρισης των δημοσίων υποθέσεων.

(Τροπολογία 5)

Πέμπτη αιτιολογική σκέψη

>Αρχικό κείμενο>

ότι η δράση της Ευρωπαϊκής Κοινότητας σε θέματα προώθησης των ανθρωπίνων δικαιωμάτων και των δημοκρατικών αρχών, εγγράφεται στο πλαίσιο της τήρησης των αρχών του καθολικού και αδιαιρέτου χαρακτήρα των δικαιωμάτων του ανθρώπου, που αποτελούν το σημείο στήριξης του διεθνούς συστήματος προστασίας των δικαιωμάτων του ανθρώπου,

>Κείμενο μετά την ψηφοφορία στο ΕΚ>

ότι η δράση της Ευρωπαϊκής Κοινότητας σε θέματα προώθησης των ανθρωπίνων δικαιωμάτων και των δημοκρατικών αρχών, εγγράφεται στο πλαίσιο της τήρησης των αρχών του καθολικού και αδιαιρέτου χαρακτήρα των δικαιωμάτων του ανθρώπου, που αποτελούν το σημείο στήριξης του διεθνούς συστήματος προστασίας των δικαιωμάτων του ανθρώπου

και το βάθρο της ευρωπαϊκής οικοδόμησης,

(Τροπολογία 6)

Δέκατη όγδοη αιτιολογική σκέψη

>Αρχικό κείμενο>

ότι είναι ουσιώδες να διατηρούμε διαθέσιμο κάποιο δυναμικο ταχείας αντίδρασης για την αντιμετώπιση εκτάκτων καταστάσεων ή καταστάσων ιδιαιτέρας σημασίας, ώστε να ενισχύεται η αξιοπιστία και η αποτελεσματικότητα της κοινοτικής εμπλοκής και δέσμευσης σε θέματα προαγωγής των ανθρωπίνων δικαιωμάτων και των δημοκρατικών αρχών στις χώρες στις οποίες θα έχουν εκδηλωθεί τέτοιες καταστάσεις,

>Κείμενο μετά την ψηφοφορία στο ΕΚ>

ότι είναι ουσιώδες να διατηρούμε διαθέσιμο κάποιο δυναμικο ταχείας αντίδρασης για την αντιμετώπιση εκτάκτων καταστάσεων ή καταστάσων ιδιαιτέρας σημασίας, ώστε να ενισχύεται η αξιοπιστία

, η προβολή και η αποτελεσματικότητα της κοινοτικής εμπλοκής και δέσμευσης σε θέματα προαγωγής των ανθρωπίνων δικαιωμάτων και των δημοκρατικών αρχών στις χώρες στις οποίες θα έχουν εκδηλωθεί τέτοιες καταστάσεις,

(Τροπολογία 7)

Αιτιολογική σκέψη 19α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η ανάπτυξη της κοινωνίας των πολιτών πρέπει να συγκεκριμενοποιηθεί με την εμφάνιση και οργάνωση νέων παραγόντων και ότι βάσει αυτού η Κοινότητα πρέπει να οδηγηθεί στη χορήγηση οικονομικών υποστηρίξεων σε εταίρους που δεν διαθέτουν καμία πρότερη εμπειρία στον τομέα αυτό.

(Τροπολογία 8)

Εικοστή δεύτερη αιτιολογική σκέψη

>Αρχικό κείμενο>

ότι στον παρόντα κανονισμό εισάγεται ένα ποσό δημοσιονομικής αναφοράς, κατά την έννοια του σημείου 2 της δήλωσης του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995, χωρίς ωστόσο να θίγονται οι αρμοδιότητες της δημοσιονομικής αρχής όπως ορίζονται από τη συνθήκη,

>Κείμενο μετά την ψηφοφορία στο ΕΚ>

Διαγράφεται

(Τροπολογία 9)

Άρθρο 1

>Αρχικό κείμενο>

Στόχος του παρόντος κανονισμού είναι ο καθορισμός του τρόπου εφαρμογής των δράσεων της Κοινότητας οι οποίες, στο πλαίσιο της πολιτικής της συνεργασίας για την ανάπτυξη που συμβάλλουν στο γενικό στόχο της ανάπτυξης και εδραίωσης της δημοκρατίας και του κράτους δικαίου καθώς και του σεβασμού των δικαιωμάτων του ανθρώπου και των θεμελιωδών ελευθεριών.

>Κείμενο μετά την ψηφοφορία στο ΕΚ>

Στόχος του παρόντος κανονισμού είναι ο καθορισμός

των προϋποθέσεων, των τρόπων εκτέλεσης και των μορφών ελέγχου των κοινοτικών δράσεων συνεργασίας στην ανάπτυξη και την εδραίωση της δημοκρατίας και του κράτους δικαίου, καθώς και του σεβασμού των θεμελιωδών δικαιωμάτων και των δημοσίων ελευθεριών.

>Αρχικό κείμενο>

Οι δράσεις που προβλέπονται από τον παρόντα κανονισμό εκτελούνται στο έδαφος των αναπτυσσομένων χωρών ή συνδέονται άμεσα με την κατάσταση που επικρατεί στις αναπτυσσόμενες χώρες.

>Κείμενο μετά την ψηφοφορία στο ΕΚ>

Οι δράσεις που προβλέπονται από τον παρόντα κανονισμό

εκτελούνται στο πλαίσιο της κοινοτικής πολιτικής συνεργασίας στην ανάπτυξη, στο έδαφος των αναπτυσσομένων χωρών, ή συνδέονται με καταστάσεις που αφορούν τις εν λόγω χώρες.

(Τροπολογία 10)

Άρθρο 2, παράγραφος 1, σημείο γα) (νέο)

>Αρχικό κείμενο>

>Κείμενο μετά την ψηφοφορία στο ΕΚ>

γα) η υποστήριξη στους πρόσφυγες και τους εκτοπισμένους

(Τροπολογία 11)

Άρθρο 2, παράγραφος 1, σημείο ε)

>Αρχικό κείμενο>

ε) την υποστήριξη των τοπικών, εθνικών, περιφερειακών ή διεθνών θεσμών, συμπεριλαμβανομένων των ΜΚΟ, που ασκούν δραστηριότητες σε σχέση με την προστασία ή την υπεράσπιση των ανθρωπίνων δικαιωμάτων,

>Κείμενο μετά την ψηφοφορία στο ΕΚ>

ε) την υποστήριξη των τοπικών, εθνικών, περιφερειακών ή διεθνών θεσμών, συμπεριλαμβανομένων των ΜΚΟ, που ασκούν δραστηριότητες σε σχέση με την προστασία

, την προαγωγή ή την υπεράσπιση των ανθρωπίνων δικαιωμάτων,

(Τροπολογία 12)

Άρθρο 2, παράγραφος 1, σημείο θ)

>Αρχικό κείμενο>

θ) την προώθηση της παροχής ίσων ευκαιριών και των πρακτικών που δεν συνεπάγονται διακρίσεις, συμπεριλαμβανομένων των μέτρων για την καταπολέμηση του ρατσισμού και της ξενοφοβίας[semigr ]

>Κείμενο μετά την ψηφοφορία στο ΕΚ>

θ) την προώθηση της παροχής ίσων ευκαιριών και των πρακτικών που δεν συνεπάγονται διακρίσεις, συμπεριλαμβανομένων των μέτρων για την καταπολέμηση, του ρατσισμού της ξενοφοβίας και

του σεξισμού

(Τροπολογία 13)

Άρθρο 2, παράγραφος 2, σημείο α)

>Αρχικό κείμενο>

α) την προώθηση και ενίσχυση του κράτους δικαίου και ιδίως την υποστήριξη της ανεξαρτησίας της δικαστικής εξουσίας και της ενίσχυσης της εξουσίας αυτής καθώς και τη στήριξη ενός σωφρονιστικού συστήματος που μεταχειρίζεται με σεβασμό τον άνθρωπο[semigr ] την υποστήριξη συνταγματικών και νομοθετικών μεταρρυθμίσεων,

>Κείμενο μετά την ψηφοφορία στο ΕΚ>

α) την προώθηση και ενίσχυση του κράτους δικαίου και ιδίως την υποστήριξη της ανεξαρτησίας της δικαστικής εξουσίας και της ενίσχυσης της εξουσίας αυτής καθώς και τη στήριξη ενός σωφρονιστικού συστήματος που μεταχειρίζεται με σεβασμό τον άνθρωπο[semigr ] την υποστήριξη συνταγματικών και νομοθετικών μεταρρυθμίσεων

[semigr ] την υποστήριξη πρωτοβουλιών υπέρ της κατάργησης της θανατικής ποινής,

(Τροπολογία 14)

Άρθρο 2, παράγραφος 2, σημείο γ)

>Αρχικό κείμενο>

γ) την προώθηση του πλουραλισμού τόσο σε πολιτικό επίπεδο, όσο και στο επίπεδο της κοινωνίας των πολιτών. Για τον σκοπόν αυτό πρέπει να ενισχυθούν οι θεσμοί οι αναγκαίοι για την εξασφάλιση του πλουραλιστικού χαρακτήρα της κοινωνίας, περιλαμβανομένων των μη κυβερνητικών οργανισμών (ΜΚΟ) και να προωθηθεί η ανεξαρτησία και η υπευθυνότητα των μέσων μαζικής ενημέρωσης και η στήριξη της ελευθερίας του Τύπου και ο σεβασμός της συνδικαλιστικής ελευθερίας και συνδικαλιστικής οργάνωσης,

>Κείμενο μετά την ψηφοφορία στο ΕΚ>

γ) την προώθηση του πλουραλισμού τόσο σε πολιτικό επίπεδο, όσο και στο επίπεδο της κοινωνίας των πολιτών. Για τον σκοπόν αυτό πρέπει να ενισχυθούν οι θεσμοί οι αναγκαίοι για την εξασφάλιση του πλουραλιστικού χαρακτήρα της κοινωνίας, περιλαμβανομένων των μη κυβερνητικών οργανισμών (ΜΚΟ) και να προωθηθεί η ανεξαρτησία

, ο πλουραλισμός και η υπευθυνότητα των μέσων μαζικής ενημέρωσης και η στήριξη της ελευθερίας του Τύπου και ο σεβασμός της συνδικαλιστικής ελευθερίας και συνδικαλιστικής οργάνωσης,

(Τροπολογία 15)

Άρθρο 2, παράγραφος 3, σημείο ε)

>Αρχικό κείμενο>

ε) την υποστήριξη των διεθνών, περιφερειακών ή τοπικών οργανισμών, συμπεριλαμβανομένων των ΜΚΟ που επεμβαίνουν όσον αφορά την πρόληψη και την επίλυση των συγκρούσεων, και τη μεταχείριση των συνεπειών τους, συμπεριλαμβανομένης της υποστήριξης στη θέσπιση ad hoc διεθνών ποινικών δικαστηρίων και για την εγκαθίδρυση ενός σταθερού διεθνούς ποινικού δικαστηρίου, καθώς και μέτρων που αποβλέπουν στην αποκατάσταση και επανένταξη των θυμάτων των παραβιάσεων των ανθρωπίνων δικαιωμάτων,

>Κείμενο μετά την ψηφοφορία στο ΕΚ>

ε) την υποστήριξη των διεθνών, περιφερειακών ή τοπικών οργανισμών, συμπεριλαμβανομένων των ΜΚΟ που επεμβαίνουν όσον αφορά την πρόληψη και την επίλυση των συγκρούσεων, και τη μεταχείριση των συνεπειών τους, συμπεριλαμβανομένης της υποστήριξης στη θέσπιση ad hoc διεθνών ποινικών δικαστηρίων και για την εγκαθίδρυση ενός σταθερού διεθνούς ποινικού δικαστηρίου, καθώς

και στον τομέα της στήριξης και ενίσχυσης των θυμάτων των παραβιάσεων των ανθρωπίνων δικαιωμάτων,

(Τροπολογία 16)

Άρθρο 3, εισαγωγική πρόταση

>Αρχικό κείμενο>

Προς τούτο η κοινοτική υποστήριξη μπορεί να συμπεριλάβει μεταξύ των μέσων δράσης της τη χρηματοδότηση:

>Κείμενο μετά την ψηφοφορία στο ΕΚ>

Προς τούτο η κοινοτική υποστήριξη μπορεί να συμπεριλάβει μεταξύ των μέσων δράσης της,

εντός των ορίων που καθορίζει σε ετήσια βάση η αρμόδια επί του προϋπολογισμού αρχή, τη χρηματοδότηση:

(Τροπολογία 38)

Άρθρο 3, παράγραφος 4

>Αρχικό κείμενο>

4. της παρακολούθησης, του ελέγχου και της αξιολόγησης των κοινοτικών δράσεων.

>Κείμενο μετά την ψηφοφορία στο ΕΚ>

4. της παρακολούθησης, του ελέγχου και της αξιολόγησης των κοινοτικών δράσεων

, της επεξήγησης, στην κοινή γνώμη, των ενδιαφερομένων κρατών, των στόχων και των αποτελεσμάτων των εν λόγω δράσεων, καθώς και καθήκοντα διοικητικής και τεχνικής αρωγής προς αμοιβαίο όφελος της Επιτροπής και του δικαιούχου.

(Τροπολογία 18)

Άρθρο 4, παράγραφος 1

>Αρχικό κείμενο>

1. Οι εταίροι που δύνανται να τύχουν οικονομικής ενισχύσεως δυνάμει του παρόντος κανονισμού είναι οι περιφερειακοί και διεθνείς οργανισμοί, οι μη κυβερνητικοί οργανισμοί, οι εθνικές διοικήσεις και δημόσιες υπηρεσίες, περιφερειακού και τοπικού επιπέδου, όπως και οι οργανώσεις με κοινοτική βάση, τα ιδρύματα και οι δημόσιοι ή ιδιωτικοί φορείς.

>Κείμενο μετά την ψηφοφορία στο ΕΚ>

1. Οι εταίροι που δύνανται να τύχουν οικονομικής ενισχύσεως δυνάμει του παρόντος κανονισμού είναι οι περιφερειακοί και διεθνείς οργανισμοί, οι μη κυβερνητικοί οργανισμοί, οι εθνικές διοικήσεις και δημόσιες υπηρεσίες, περιφερειακού και τοπικού επιπέδου, όπως και οι οργανώσεις με κοινοτική βάση, τα ιδρύματα και οι δημόσιοι ή ιδιωτικοί φορείς.

Όποια και αν είναι η ιδεολογική τους κατεύθυνση ή η σύνδεσή τους με πολιτικές, κοινωνικές ή άλλου είδους οργανώσεις, οι εταίροι αυτοί αναλαμβάνουν σε κάθε περίπτωση την υποχρέωση να διαδίδουν, να σέβονται και να προωθούν με τη δράση τους τις δημοκρατικές αρχές και τα ανθρώπινα δικαιώματα, χωρίς καμία διάκριση.Προκειμένου να υπάρξει ενεργητική συμμετοχή του ενδιαφερόμενου πληθυσμού, η Επιτροπή δείχνει ιδιαίτερο ενδιαφέρον στις δράσεις, συχνά μικρής κλίμακας, που προωθούν τη δημοκρατία της βάσης.

(Τροπολογία 19)

Άρθρο 4, παράγραφος 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

1α. Όταν οι δράσεις μεταφράζονται σε συμβάσεις συνεργασίας μεταξύ της Κοινότητας και των χωρών υποδοχής, οι εν λόγω συμβάσεις θα καθορίζουν τους όρους υποστήριξης των δράσεων που πρέπει να αναληφθούν προκειμένου να εξασφαλίζεται η αποτελεσματικότητα και η συνέχειά τους όσον αφορά τη διαδικασία εδραίωσης της δημοκρατίας και των ανθρωπίνων δικαιωμάτων.

(Τροπολογία 20)

Άρθρο 4, παράγραφος 1β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

1β. Η Επιτροπή εκπονεί σε ετήσια ή πολυετή βάση έναν προγραμματισμό των δράσεων που πρέπει να πραγματοποιηθούν προσαρμόζοντας τις προς χρηματοδότηση δράσεις στις προτεραιότητες που καθορίζει το σχέδιο αυτό αφού συμβουλευθεί τη διοργανική ομάδα εργασίας για τα ανθρώπινα δικαιώματα και βάσει των διαθεσίμων πιστώσεων του προϋπολογισμού.

(Τροπολογία 21)

Άρθρο 4, παράγραφος 2

>Αρχικό κείμενο>

2. Οι χρηματοδοτούμενες από την Κοινότητα δράσεις δυνάμει του παρόντος κανονισμού, τίθενται σε εφαρμογή από την Ευρωπαϊκή Επιτροπή, είτε κατόπιν αιτήσεως των εταίρων που αναφέρονται στο προηγούμενο εδάφιο, είτε με δική της πρωτοβουλία.

>Κείμενο μετά την ψηφοφορία στο ΕΚ>

Άρθρο 4α

Οι χρηματοδοτούμενες από την Κοινότητα δράσεις δυνάμει του παρόντος κανονισμού, τίθενται σε εφαρμογή από την Επιτροπή, σύμφωνα με τις διατάξεις του άρθρου 4, παράγραφος 1, είτε κατόπιν αιτήσεως των εταίρων που αναφέρονται, είτε με δική της πρωτοβουλία.

(Τροπολογία 22)

Άρθρο 5

>Αρχικό κείμενο>

Η ενίσχυση της Ευρωπαϊκής Κοινότητας είναι ανοιχτή στους εταίρους που αναφέρονται στο άρθρο 4, παράγραφος 1 του παρόντος κανονισμού, και έχουν την κύρια έδρα τους σε ένα κράτος μέλος της Κοινότητας ή στις τρίτες χώρες που ευεργετούνται από την ενίσχυση της Κοινότητας δυνάμει του παρόντος κανονισμού, ενώ η έδρα αυτή θα πρέπει να αποτελεί το πραγματικό κέντρο όλων των αποφάσεων των σχετικών με τις δράσεις που χρηματοδοτούνται βάσει του παρόντος κανονισμού αποφάσεων. Κατ' εξαίρεση η έδρα αυτή μπορεί να ευρίσκεται σε άλλη τρίτη χώρα.

>Κείμενο μετά την ψηφοφορία στο ΕΚ>

Η ενίσχυση της Ευρωπαϊκής Κοινότητας είναι ανοιχτή στους εταίρους που αναφέρονται στο άρθρο 4, παράγραφος 1 του παρόντος κανονισμού, και έχουν την κύρια έδρα τους

σε τρίτη χώρα που ευεργετείται από την ενίσχυση της Κοινότητας ή σε κράτος μέλος της Κοινότητας δυνάμει του παρόντος κανονισμού, ενώ η έδρα αυτή θα πρέπει να αποτελεί το πραγματικό κέντρο όλων των αποφάσεων των σχετικών με τις δράσεις που χρηματοδοτούνται βάσει του παρόντος κανονισμού αποφάσεων. Κατ' εξαίρεση η έδρα αυτή μπορεί να ευρίσκεται σε άλλη τρίτη χώρα.

(Τροπολογία 23)

Άρθρο 6, εισαγωγικό τμήμα και σημεία α) και β)

>Αρχικό κείμενο>

Χωρίς να θίγεται το θεσμικό και πολιτικό πλαίσιο εντός του οποίου δραστηριοποιούνται οι εταίροι που αναφέρονται στο άρθρο 4 παράγραφος 1 του παρόντος κανονισμού, λαμβάνονται ιδίως υπόψη τα ακόλουθα στοιχεία προκειμένου να καθορισθεί αν ένας εταίρος μπορεί να τύχει κοινοτικής χρηματοδότησης.

>Κείμενο μετά την ψηφοφορία στο ΕΚ>

Χωρίς να θίγεται το θεσμικό και πολιτικό πλαίσιο εντός του οποίου δραστηριοποιούνται οι εταίροι που αναφέρονται στο άρθρο 4 παράγραφος 1 του παρόντος κανονισμού, λαμβάνονται ιδίως υπόψη τα ακόλουθα στοιχεία προκειμένου να καθορισθεί αν ένας εταίρος μπορεί να τύχει κοινοτικής χρηματοδότησης

, εκτός από τα προβλεπόμενα από το άρθρο 4 του παρόντος κανονισμού:

>Αρχικό κείμενο>

α) η δέσμευσή του να υπερασπίσει, να σεβασθεί και να προωθήσει χωρίς διακρίσεις τα ανθρώπινα δικαιώματα και τις δημοκρατικές αρχές,

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

β) η πείρα του στον τομέα της προώθησης των ανθρωπίνων δικαιωμάτων και των δημοκρατικών αρχών,

>Κείμενο μετά την ψηφοφορία στο ΕΚ>

β) ενδεχομένως η πείρα του στον τομέα της προώθησης των ανθρωπίνων δικαιωμάτων και των δημοκρατικών αρχών,

(Τροπολογία 24)

Άρθρο 8, παράγραφος 1

>Αρχικό κείμενο>

1. Η συμμετοχή στις προσκλήσεις υποβολής προσφορών και στους διαγωνισμούς είναι ανοικτή επί ίσοις όροις σε όλα τα φυσικά και νομικά πρόσωπα των κρατών μελών και της διαιούχου χώρας. Είναι δυνατόν να διευρύνεται σε άλλες αναπτυσσόμενες χώρες και σε εξαιρετικές περιπτώσεις δεόντως αιτιολογημένες σε άλλες τρίτες χώρες.

>Κείμενο μετά την ψηφοφορία στο ΕΚ>

1. Η συμμετοχή στις προσκλήσεις υποβολής προσφορών και στους διαγωνισμούς είναι ανοικτή επί ίσοις όροις σε όλα τα φυσικά και νομικά πρόσωπα

της δικαιούχου χώρας και των κρατών μελών. Είναι δυνατόν να διευρύνεται σε άλλες αναπτυσσόμενες χώρες και σε εξαιρετικές περιπτώσεις δεόντως αιτιολογημένες σε άλλες τρίτες χώρες.

(Τροπολογία 25)

Άρθρο 8, παράγραφος 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

1α. Για τους φορείς μικρής κλίμακας (μικρές ΜΚΟ, δημόσιες τοπικές διοικήσεις και υπηρεσίες, κλπ.,), η διαδικασία πρόσκλησης υποβολής προσφορών θα προσαρμοσθεί ούτως ώστε να τους εξασφαλίζει ισότητα ευκαιριών.

(Τροπολογία 26)

Άρθρο 8, παράγραφος 2

>Αρχικό κείμενο>

2. Οι προμήθειες πρέπει να προέρχονται από τα κράτη μέλη ή τη χώρα υποδοχής. Σε εξαιρετικές περιπώσεις δεόντως αιτιολογημένες είναι δυνατόν να προέρχονται από άλλες χώρες.

>Κείμενο μετά την ψηφοφορία στο ΕΚ>

2. Οι προμήθειες

πρέπει να πραγματοποιούνται με κριτήριο τη σχέση κόστους/αποτελεσματικότητας και να προέρχονται κατά προτίμηση από τη χώρα υποδοχής.

(Τροπολογία 27)

Άρθρο 9

>Αρχικό κείμενο>

Για την επίτευξη των στόχων συνοχής και συμπληρωματικότητας και με σκοπό να εξασφαλίζεται η βέλτιση αποτελεσματικότητα του συνόλου των δράσεων αυτών, η Επιτροπή, σε στενή συνεργασία με τα κράτη μέλη, δύναται να λαμβάνει όλα τα αναγκαία μέτρα συντονισμού, ιδίως:

>Κείμενο μετά την ψηφοφορία στο ΕΚ>

1. Για την επίτευξη των στόχων συνοχής και συμπληρωματικότητας και με σκοπό να εξασφαλίζεται η βέλτιση αποτελεσματικότητα του συνόλου των δράσεων αυτών, η Επιτροπή, σε στενή συνεργασία με τα κράτη μέλη, δύναται να λαμβάνει όλα τα αναγκαία μέτρα συντονισμού.

>Αρχικό κείμενο>

>Κείμενο μετά την ψηφοφορία στο ΕΚ>

2. Σε κάθε περίπτωση, δυνάμει των προβλεπομένων από το προηγούμενο εδάφιο, η Επιτροπή προωθεί:

>Αρχικό κείμενο>

α) τη θέσπιση συστήματος ανταλλαγής και συστηματικής ανάλυσης των στοιχείων που αφορούν τις χρηματοδοτούμενες δράσεις και των δράσεων εκείνων των οποίων η Κοινότητα και τα κράτη μέλη σχεδιάζουν τη χρηματοδότηση,

>Κείμενο μετά την ψηφοφορία στο ΕΚ>

α) τη θέσπιση συστήματος ανταλλαγής και συστηματικής ανάλυσης των στοιχείων που αφορούν

τον προγραμματισμό των δράσεων που σκοπεύει να πραγματοποιήσει, την έγκριση κάθε μίας από τις δράσεις των οποίων η Κοινότητα και τα κράτη μέλη σχεδιάζουν τη χρηματοδότηση, ή την εκτέλεση των ήδη εγκριθεισών δράσεων,

>Αρχικό κείμενο>

β) συντονισμό στον τόπο που εκτελούνται οι δράσεις με τακτικές συνεδριάσεις ανταλλαγής πληροφοριών μεταξύ των αντιπροσώπων της Επιτροπής και των κρατών μελών στη δικαιούχο χώρα,

>Κείμενο μετά την ψηφοφορία στο ΕΚ>

β) συντονισμό στον τόπο που εκτελούνται οι δράσεις με τακτικές συνεδριάσεις ανταλλαγής πληροφοριών

επί των ανωτέρω ζητημάτων μεταξύ των αντιπροσώπων της Επιτροπής, του Ευρωπαϊκού Κοινοβουλίου και του Συμβουλίου στη δικαιούχο χώρα,

>Αρχικό κείμενο>

γ) την προώθηση μιας συνεκτικής προσέγγισης σε σχέση με την ανθρωπιστική βοήθεια και, όποτε είναι δυνατό, ενσωμάτωση της προστασίας των ανθρωπίνων δικαιωμάτων στην ανθρωπιστική βοήθεια.

>Κείμενο μετά την ψηφοφορία στο ΕΚ>

3. Η Επιτροπή προωθεί επίσης, σε στενή συνεργασία με τα κράτη μέλη, την προώθηση μιας συνεκτικής προσέγγισης σε σχέση με την ανθρωπιστική βοήθεια και, όποτε είναι δυνατό, ενσωμάτωση της προστασίας των ανθρωπίνων δικαιωμάτων στην ανθρωπιστική βοήθεια.

(Τροπολογία 28)

Άρθρο 9α

>Αρχικό κείμενο>

Άρθρο 9α

Το ποσό αναφοράς για την εφαρμογή του παρόντος προγράμματος είναι 250 εκατομμ. Ecu για την περίοδο από 1999 έως 2004.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

Η αρμόδια για τον προϋπολογισμό αρχή χορηγεί ετήσιες πιστώσεις εντός των ορίων των δημοσιονομικών προοπτικών.

>Κείμενο μετά την ψηφοφορία στο ΕΚ>

(Τροπολογία 29)

Άρθρο 10

>Αρχικό κείμενο>

Η Επιτροπή αναλαμβάνει την επεξεργασία, την απόφαση και τη διαχείριση, την παρακολούθηση και την αξιολόγηση των αναφερόμενων στον παρόντα κανονισμό δράσεων, σύμφωνα με τις ισχύουσες δημοσιονομικές και άλλες διαδικασίες, και ιδίως σύμφωνα με αυτές του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων. Καθορίζει τους όρους διάθεσης, κινητοποίησης και θέσης σε εφαρμογή των ενισχύσεων που αναφέρονται στον παρόντα κανονισμό.

>Κείμενο μετά την ψηφοφορία στο ΕΚ>

1. Η Επιτροπή αναλαμβάνει τον προγραμματισμό, την επεξεργασία, την απόφαση και τη διαχείριση, την παρακολούθηση και την αξιολόγηση των αναφερόμενων στον παρόντα κανονισμό δράσεων, σύμφωνα με τα προβλεπόμενα από τον ίδιο κανονισμό και σύμφωνα με τις ισχύουσες δημοσιονομικές και άλλες διαδικασίες, και ιδίως σύμφωνα με αυτές του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων.

>Αρχικό κείμενο>

>Κείμενο μετά την ψηφοφορία στο ΕΚ>

2. Η Επιτροπή καθορίζει τους όρους διάθεσης, κινητοποίησης και θέσης σε εφαρμογή των ενισχύσεων που αναφέρονται στον παρόντα κανονισμό, καθώς επίσης και της υποστήριξης των δράσεων και εκείνων που πρέπει να πραγματοποιηθούν προκειμένου να καταστούν πλέον ορατά τα αποτελέσματά τους στον τομέα της δημοκρατίας και των ανθρωπίνων δικαιωμάτων.

(Τροπολογία 30)

Άρθρο 11, παράγραφος 1, δεύτερη παύλα

>Αρχικό κείμενο>

- τα προγράμματα δράσεων που προορίζονται να διαμορφώσουν ένα συνεκτικό πλαίσιο δράσης σε συγκεκριμένη χώρα ή περιοχή ή για ένα ιδιαίτερο θεματικό αντικείμενο, και στις οποίες οι διαπιστούμενες ανάγκες είναι διαρκούς φύσεως, ιδίως λόγω των διαστάσεων που έχουν προσλάβει και της πολυπλοκότητάς τους.

>Κείμενο μετά την ψηφοφορία στο ΕΚ>

- ο προγραμματισμός που προβλέπει το άρθρο 4 α του παρόντος κανονισμού, καθώς και κάθε πρόγραμμα που αποσκοπεί στη διαμόρφωση ενός συνεκτικού πλαισίου δράσης σε συγκεκριμένη χώρα ή περιοχή ή για ένα ιδιαίτερο θεματικό αντικείμενο σε καταστάσεις όπου οι διαπιστούμενες ανάγκες είναι διαρκούς φύσεως, ιδίως λόγω των διαστάσεων που έχουν προσλάβει και της πολυπλοκότητάς τους.

>Αρχικό κείμενο>

>Κείμενο μετά την ψηφοφορία στο ΕΚ>

- οι αποφάσεις που σχετίζονται με δράσεις που πρέπει να αναληφθούν για επείγοντες και έκτακτους λόγους στο περιθώριο του προγραμματισμού που προβλέπει το άρθρο 4, παρ. 1β του παρόντος κανονισμού.

(Τροπολογία 31)

Άρθρο 12

>Αρχικό κείμενο>

1. Η Επιτροπή επικουρείται από επιτροπή, η οποία αναφέρεται στο εξής ως Επιτροπή για τα Ανθρώπινα Δικαιώματα και τη Δημοκρατία αποτελούμενη από εκπροσώπουης των κρατών μελών και υπό την προεδρία του εκπροσώπου της Επιτροπής.

>Κείμενο μετά την ψηφοφορία στο ΕΚ>

1. Η Επιτροπή επικουρείται από

συμβουλευτική επιτροπή, η οποία αναφέρεται στο εξής ως Επιτροπή για τα Ανθρώπινα Δικαιώματα και τη Δημοκρατία αποτελούμενη από εκπροσώπουης των κρατών μελών και υπό την προεδρία του εκπροσώπου της Επιτροπής.

>Αρχικό κείμενο>

2. Όταν γίνεται αναφορά στην διαδικασία που ορίζεται στην παρούσα παράγραφο, ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η επιτροπή διατυπώνει τη γνώμη της για το σχέδιο αυτό, εντός προθεσμίας την οποία δύναται να καθορίσει ο πρόεδρος σε συνάρτηση μετ ην επείγουσα φάση του εξεταζόμενου ζητήματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της Συνθήκης για την έκδοση των αποφάσεων που το Συμβούλιο καλείται να λάβει μεά από πρόταση της Επιτροπής. Κατά τη ψηφοφορία στα πλαίσια της επιτροπής, οι ψήφοι των αντιπροσώπων των κρατών μελών σταθμίζονται όπως ορίζεται στο προαναφερθέν άρθρο. Ο πρόεδρος δεν συμμετέχει στη ψηφοφορία.

>Κείμενο μετά την ψηφοφορία στο ΕΚ>

2. Ο αντιπρόσωπος της Επιτροπής υποβάλλει στην επιτροπή

πρόταση των ληπτέων μέτρων. Η επιτροπή διατυπώνει τη γνώμη της για το σχέδιο αυτό, εντός προθεσμίας την οποία δύναται να καθορίσει ο πρόεδρος σε συνάρτηση με την επείγουσα φάση του εξεταζόμενου ζητήματος, διενεργώντας ενδεχομένως ψηφοφορία.

Η γνωμοδότηση καταγράφεται στα πρακτικά[semigr ] επιπλέον, κάθε κράτος μέλος έχει δικαίωμα να ζητήσει την καταγραφή της γνώμης του στα πρακτικά.

>Αρχικό κείμενο>

Η Επιτροπή θεσπίζει τα προτεινόμενα μέτρα όταν είναι σύμφωνα με τη γνώμη της επιτροπής.

>Κείμενο μετά την ψηφοφορία στο ΕΚ>

.

Η Επιτροπή λαμβάνει στο μέγιστο βαθμό υπόψη τη γνωμοδότηση της επιτροπής. Ενημερώνει την τελευταία σχετικά με τον τρόπο που έπραξε τούτο.

>Αρχικό κείμενο>

Όταν τα προτεινόμενα μέτα δεν είναι σύμφωνα με την γνώμη της επιτροπής, ή ελλείψει γνώμης, η Επιτροπή υποβάλλει το ταχύτερο πρόταση σχετικά με τα ληπτέα μέτρα. Το Συμβούλιο αποφασίζει με ειδική πλειοψηφία.

>Κείμενο μετά την ψηφοφορία στο ΕΚ>

.

Η επιτροπή συνεδριάζει κατά κανόνα δημοσίως εκτός εάν ληφθεί συγκεκριμένη, δεόντως αιτιολογημένη και δημοσιευμένη εν ευθέτω χρόνω απόφαση για το αντίθετο. Δημοσιεύει ημερήσιες διατάξεις δύο εμβδομάδες πριν από τις συνταντήσεις της. Δημοσιεύει τα πρακτικά των συνεδριάσεών της. Καθιερώνει δημόσιο μητρώο δηλώσεων ενδιαφέροντος από τα μέλη της.

>Αρχικό κείμενο>

Εάν κατά τη λήξη προθεσμίας 3 μηνών από την υποβολή της πρότασης στο Συμβούλιο, το Συμβούλιο δεν έχει αποφασίσει, τα προτεινόμενα μέτρα θεσπίζονται από την Επιτροπή.

>Κείμενο μετά την ψηφοφορία στο ΕΚ>

.

>Αρχικό κείμενο>

>Κείμενο μετά την ψηφοφορία στο ΕΚ>

2α. Οι διατάξεις αυτές εγκρίνονται σύμφωνα με τη θέση του Κοινοβουλίου επί μιας νέας πράξης που καθορίζει τις αρχές των επιτροπών της Ευρωπαϊκής Ένωσης υπό την προεδρία της Επιτροπής και τις εκτελεστικές εξουσίες της Επιτροπής.

>Αρχικό κείμενο>

>Κείμενο μετά την ψηφοφορία στο ΕΚ>

Σύμφωνα με τη συμφωνία μεταξύ Ευρωπαϊκού Κοινοβουλίου και Επιτροπής όσον αφορά την επιτροπολογία, συμφωνία που μνημονεύεται στο ψήφισμα του Ευρωπαϊκού Κοινοβουλίου της 24ης Οκτωβρίου 1996 επί του σχεδίου γενικού προϋπολογισμού των Ευρωπαϊκών Κοινοτήτων για το οικονομικό έτος 1997 - Τμήμα ΙΙΙ - Επιτροπή(1), η Επιτροπή κρατεί το Ευρωπαϊκό Κοινοβούλιο πλήρως ενήμερο των εργασιών της επιτροπής.

________________

(1) ΕΕ C 347 της 18.11.1996, σ. 125.

(Τροπολογία 32)

Άρθρο 12α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

.

Άρθρο 12α

1. Η διοργανική συμβουλευτική ομάδα εργασίας για τη δημοκρατία και την προστασία των ανθρωπίνων δικαιωμάτων που συγκροτήθηκε στο πλαίσιο του προϋπολογισμού του 1998 και περιλαμβάνει μεταξύ άλλων, όχι άνω των πέντε μελών από το Ευρωπαϊκό Κοινοβούλιο θα γνωμοδοτεί:

>Αρχικό κείμενο>

>Κείμενο μετά την ψηφοφορία στο ΕΚ>

- επί του ετησίου προγράμματος και όποτε χρειάζεται επί των πολυετών προγραμμάτων[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- επί των αποφάσεων που πρέπει να ληφθούν από την Επιτροπή σύμφωνα με το άρθρο 11 (1)[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- επί των μέτρων έκτακτης ανάγκης όπως αναφέρονται στο άρθρο 13, παράγραφος 1 και 2

>Αρχικό κείμενο>

>Κείμενο μετά την ψηφοφορία στο ΕΚ>

2. Ενημερώνεται για τα αποτελέσματα της δραστηριότητας που αναφέρεται στο άρθρο 3, ιδίως σχετικά με τη διαδικασία προμηθειών, τις μελέτες εφικτού και αξιολόγησης, την τεχνική βοήθεια και τα μέτρα για να καταδειχθεί ο κοινοτικός χαρακτήρας των δράσεων, καθώς και για τα μέτρα έκτακτης ανάγκης που χρηματοδοτούνται βάσει του άρθρου 13.

>Αρχικό κείμενο>

>Κείμενο μετά την ψηφοφορία στο ΕΚ>

3. Της γνωστοποιούνται επίσης οι αποφάσεις που προτίθεται να λάβει η Επιτροπή σύμφωνα με το άρθρο 11, παράγραφος 2.

(Τροπολογία 33)

Άρθρο 13, παράγραφος 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

3α. Η Επιτροπή ενημερώνει επίσης το Ευρωπαϊκό Κοινοβούλιο για τις επείγουσες αυτές παρεμβάσεις.

(Τροπολογία 34)

Άρθρο 14

>Αρχικό κείμενο>

Η Επιτροπή δύναται να εξετάσει κάθε γενικό ή ειδικό ζήτημα σχετικό με την κοινοτική ενίσχυση στον εν λόγω τομέα και διαδραματίζει επίσης χρήσιμο ρόλο ενόψει της βελτίωσης της συνοχής των δράσεων για τα ανθρώπινα δικαιώματα και την εδραίωση της δημοκρατίας της Ευρωπαϊκής Ένωσης προς τις τρίτες χώρες. Προβαίνει μια φορά ετησίως σε ανταλλαγή απόψεων βάσει έκθεσης του αντιπροσώπου της Επιτροπής των γενικών προσανατολισμών των δράσεων που πρέπει να διεξαχθούν το προσεχές έτος δυνάμει του παρόντος κανονισμού.

>Κείμενο μετά την ψηφοφορία στο ΕΚ>

Η Επιτροπή δύναται να εξετάσει κάθε γενικό ή ειδικό ζήτημα σχετικό με την κοινοτική ενίσχυση στον εν λόγω τομέα και διαδραματίζει επίσης χρήσιμο ρόλο ενόψει της βελτίωσης της συνοχής των δράσεων για τα ανθρώπινα δικαιώματα και την εδραίωση της δημοκρατίας της Ευρωπαϊκής Ένωσης προς τις τρίτες χώρες. Προβαίνει μια φορά ετησίως σε

εξέταση του προγραμματισμού που προβλέπεται για το επόμενο έτος ή σε ανταλλαγή απόψεων όσον αφορά τους γενικούς προσανατολισμούς των δράσεων που πρέπει να πραγματοποιηθούν το προσεχές έτος, στο πλαίσιο της προώθησης ενός πολυετούς προγράμματος που έχει εκ των προτέρων εγκριθεί σύμφωνα με τα προβλεπόμενα από τον παρόντα κανονισμό.

(Τροπολογία 35)

Άρθρο 17, παράγραφος 2

>Αρχικό κείμενο>

2. Μετά τη λήξη κάθε οικονομικού έτους, η Επιτροπή υποβάλλει ετήσια έκθεση στο Ευρωπαϊκό Κοινοβούλιο, στην οποία περιλαμβάνεται η περίληψη των δράσεων που χρηματοδοτήθηκαν στη διάρκεια του εν λόγω έτους.

>Κείμενο μετά την ψηφοφορία στο ΕΚ>

2. Η Επιτροπή υποβάλλει κάθε χρόνο έκθεση στο Ευρωπαϊκό Κοινοβούλιο και το Συμβούλιο. Η έκθεση αυτή περιλαμβάνει τουλάχιστον τα εξής στοιχεία:

>Αρχικό κείμενο>

Η περίληψη περιέχει ιδίως στοιχεία που αφορούν τους φορείς βάσει των οποίων ετέθησαν σε εφαρμογή οι δράσεις που αναφέρονται στο άρθρο 1 του παρόντος κανονισμού.

>Κείμενο μετά την ψηφοφορία στο ΕΚ>

α) λεπτομερή ανακεφαλαίωση των δράσεων που χρηματοδοτήθηκαν κατά το προηγούμενο οικονομικό έτος[semigr ]

>Αρχικό κείμενο>

Η έκθεση περιλαμβάνει επίσης συνοπτική παρουσίαση των αξιολογήσεων που πραγματοποιήθηκαν από εξωτερικούς φορείς, και, κατά περίπτωση, προτείνει συγκεκριμένες δράσεις.

>Κείμενο μετά την ψηφοφορία στο ΕΚ>

β) τον προβλεπόμενο προγραμματισμό για το παρόν οικονομικό έτος και το βαθμό προόδου των δράσεων που περιλαμβάνονται στο σχέδιο αυτό.

>Αρχικό κείμενο>

>Κείμενο μετά την ψηφοφορία στο ΕΚ>

γ) τις προβλέψεις σχετικά με το πρόγραμμα και τις δράσεις που πρέπει να πραγματοποιηθούν στο επόμενο οικονομικό έτος[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

δ) περίληψη των αξιολογήσεων που πραγματοποιήθηκαν σύμφωνα με τις διατάξεις του άρθρου 15 του παρόντος κανονισμού[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

ε) ενημέρωση όσον αφορά τους οργανισμούς με τους οποίους τέθηκαν σε εφαρμογή οι δράσεις που προβλέπει το πρώτο άρθρο του παρόντος κανονισμού.

>Αρχικό κείμενο>

>Κείμενο μετά την ψηφοφορία στο ΕΚ>

2α. Η ετήσια έκθεση πρέπει να παραδίδεται στο Κοινοβούλιο εντός του πρώτου τριμήνου του έτους προκειμένου το τελευταίο να μπορεί να λαμβάνει γνώση και να αξιολογεί εν ευθέτω χρόνω προτου εξετάσει και εγκρίνει τον κοινοτικό προϋπολογισμό.

>Αρχικό κείμενο>

>Κείμενο μετά την ψηφοφορία στο ΕΚ>

2β. Επί της ανακοίνωσης της Επιτροπής που προβλέπεται στο παρόν άρθρο πραγματοποιείται ετήσια συζήτηση στην ολομέλεια για την ανάπτυξη της ευρωπαϊκής συνεργασίας επί θεμάτων δικαιωμάτων του ανθρώπου, προόδου του κράτους δικαίου και χρηστής διαχείρισης των δημοσίων υποθέσεων.

(Τροπολογία 36)

Άρθρο 19, δεύτερο εδάφιο

>Αρχικό κείμενο>

Εφαρμόζεται έως τις 31 Δεκεμβρίου 2004.

>Κείμενο μετά την ψηφοφορία στο ΕΚ>

διαγράφεται

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά τον καθορισμό των προϋποθέσεων για την εφαρμογή των δράσεων συνεργασίας για την ανάπτυξη που συμβάλλουν στο γενικό στόχο της ανάπτυξης και της εδραίωσης της δημοκρατίας και του κράτους δικαίου καθώς και του σεβασμού των δικαιωμάτων του ανθρώπου και των θεμελιωδών ελευθεριών (9581/98 - C4-0507/98 - 97/0191(SYN))(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0357 - 97/0191(SYN) ((ΕΕ C 282 της 18.9.1997, σελ. 14.)) και το σχέδιο του Συμβουλίου (9581/98 - 97/0191(SYN)),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 189 Γ και 130 Χ της Συνθήκης ΕΚ (C4-0507/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Ανάπτυξης και Συνεργασίας και τις γνωμοδοτήσεις της Επιτροπής Προϋπολογισμών και της Επιτροπής Εξωτερικών Υποθέσεων, Ασφάλειας και Αμυντικής Πολιτικής (A4-0466/98),

1. εγκρίνει το σχέδιο του Συμβουλίου με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. ζητεί να τεθεί σε εφαρμογή η διαδικασία συνεννόησης και να το ενημρώσει το Συμβούλιο σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.